תאריך עדכון 31.5.2021

**הוראת אגף ביטחוני חברתי – הכרה בגוף משלח לשנת שירות**

1. כללי:
	1. משרד הביטחון רואה כיעד חשוב את עידודם של מיועדים לשירות ביטחון ויוצאי צבא, כהגדרתם בחוק שירות ביטחון, התשמ"ו 1986 (להלן: "**חוק שירות ביטחון**"), טרם גיוסם, לשרת שירות מלא ומשמעותי בצה"ל.
	2. המשרד מייחס חשיבות לפעילות חברתית קהילתית, חינוכית וערכית של בוגרי כיתות י"ב, כחלק מרצונם לתרום למדינה ולקהילה, טרם הגיוס במסגרת "הגוף המשלח".
	3. משהב"ט מכיר בגופים משלחים לשנת שירות על מנת שיהוו מקום לפעילות משרתי שנת שירות לפני הגיוס לצבא.
	4. החטיבה לגיוס מסלולים ייחודיים ותורניים באגף הביטחוני חברתי מתאמת את דחיית הגיוס של מועמדים לשירות ביטחון המיועדים לשנת שירות (בהתאם לנהלי הרישום ולהקצאת הדח''ג שאושרה) מול צה"ל שדוחה בשנה את הגיוס למתנדבי שנת השירות.
	5. פעילות שנת השירות נגזרת מצרכי ההתנדבות על פי סעיף 36 לחוק שירות ביטחון.
	6. הפעילות במסגרת שנת השירות תחל כל שנה ב-1 בספטמבר ותסתיים עד סוף חודש אוגוסט בשנה שלאחר מכן.
2. מטרות היציאה לשנת שירות:
	1. פעילות על פי תחומי צרכי התנדבות לפי חוק שירות הביטחון סעיף 36 (צורכי חינוך, ההתיישבות הביטחונית, המשק הלאומי).
	2. הרחבת המסגרות הפועלות באזורי עדיפות לאומית, אזורי פריפריה ומוקדי חברה מוחלשים.
	3. שילוב הנוער בתרומה לצרכי מדינת ישראל, פיתוח יוזמות חדשות, מעורבות ומנהיגות אישית.
	4. התמודדות אישית, עם חיים בקבוצה משותפת, המקיימת אורח חיים משותף ואוטונומי של קבוצה.
	5. לחזק את פעילות הגופים המשלחים וההגשמה במסגרתן.
3. מטרות הוראה זו הן:
4. להגדיר את התנאים ואת פעולות משהב"ט בתהליך אישור גוף משלח חדש והכרה בו על פי הוראה זו.
5. להגדיר את התנאים לשלילת הכרה והפסקת פעילות של גוף משלח.
6. הגדרות - במסמך זה יוגדרו המונחים כלהלן:
7. **שנת שירות**: שנת התנדבות לפעילות חברתית-קהילתית, חינוכית וערכית של בוגרי כיתות י"ב, כחלק מרצונם לתרום למדינה ולקהילה, טרם הגיוס לצה"ל במסגרת "הגוף המשלח".
8. **המשרד**: משרד הביטחון.
9. **גוף משלח**: תאגיד שהוכר עלי ידי משרד הביטחון להפעלת מתנדבי שנת שירות.
10. **גוף משלח בתקופת ניסיון**: גוף משלח שקיבל היתר לפעול למשך שנתיים, כאמור בהוראה זו.
11. **הממונה במשהב"ט**: ר' יחידת הנח"ל, ש"ש ומכינות, אשר יוסמך לכך ע"י ראש האגף, כממונה על שנת השירות כהגדרתו בהוראה.
12. **ממונה על הרישום והקצאת דחיית גיוס במשרד הביטחון**: ר' החטיבה לגיוס ומסלולים ייחודיים ותורניים
13. **סניף:** מוקד של הגוף המשלח, בו מתקיימת פעילותו החינוכית.
14. **תאגיד:** תאגיד שהתאגד בישראל כדין, אשר לפי הדין החל עליו מטרתו העיקרית היא פעילות בהתאם לסעיף 36 בחוק שירות הביטחון, אינו פועל לכוונת רווח ואינו רשאי לחלק רווחים לבעליו או לחבריו, לפי העניין.
15. סמכויות משרד הביטחון:
	1. אחראי לקיום הליך של הכרה בגופים משלחים חדשים כ"כגוף משלח בתקופת ניסיון", וכן להקצאת דחיית גיוס מתנדבי שנת השירות מול צה"ל.
	2. מתן אישור / אי אישור להקצאת הדח"ג בכפוף לחתימת הגוף המשלח על כתב ההתחייבות בהתאמה לסעיף 36 לחוק שירות הביטחון.
	3. מבצע חלוקת מכסות דחיית גיוס של חניכים בהתאמה לסעיף 36 בחוק שירות הביטחון.
	4. מכסות דחיית הגיוס של המתנדבים יחולקו בין הגופים המשלחים על בסיס שיקולים של איזון צרכים ואילוצי מערכת הביטחון ובהתאם לנוהל חלוקת דח"ג באגף.
16. הקריטריונים להכרה בגוף משלח:
17. תאגיד הרשום כחוק, המפעיל לפחות 10 סניפים ברחבי הארץ כאשר כל אחד מהם בישוב נפרד ולפחות 2 בצפון ו-2 בדרום, ועיקר עיסוקו בהתאם לסעיף 36 לחוק שירות הביטחון.
18. פועל לקידום צרכי התנדבות לפי סעיף 36 לחוק שירות הביטחון (צורכי חינוך, ההתיישבות הביטחונית, המשק הלאומי) ומתנהל באופן נפרד ממוסד חינוך פורמאלי.
19. אינו מקבל תמורה, תשלום או טובת הנאה כלשהי עבור פעילותם של מתנדבי שנת השירות.
20. לא יגבה תשלום ממתנדב שנת השירות בעבור פעילות בשנה זו. חל איסור מוחלט על העסקה בשכר של מתנדבי שנת שירות.
21. הארגון יוודא כי המתנדבים לא יעבדו בכל עבודה שהיא בשכר בתקופת ההתנדבות.
22. אין במטרותיו או במעשיו שלילת קיומה של מדינת ישראל כמדינה יהודית ודמוקרטית או הסתה לגזענות ושלילת גיוס לצה"ל.
23. לא יוכר גוף משלח המונע הצטרפות חניכים על בסיס דת, גזע או לאום.
24. אחריות "הגוף המשלח":
25. איתור, גיוס ומיון המתנדבים.
26. הפעלת שנת השירות בהתאם לצרכי ההתנדבות בהתאם לסעיף 36 בחוק שירות הביטחון ועל פי כל דין.
27. לבטח את המתנדבים בכל הביטוחים הנדרשים, לרבות ביטוח מתנדבים, כנדרש על פי כל דין.
28. לדאוג לתשלום דמי קיום (דמי כיס שלא יפחתו מ-400 ₪ לחודש, לא כולל הוצאות נסיעה).
29. לקיים תהליכי הכשרה והדרכה לפעילותם החברתית-קהילתית.
30. להעמיד מערך ליווי למתנדבים בשנת השירות.
31. מתנדב שנת שירות יעסוק בפעילות התנדבותית שלא תפחת מ-52 שעות שבועיות. אין מניעה שהמתנדב יקיים את כל פעילותו במסגרת הגוף המשלח המלווה אותו. מתנדב בשנת שירות יקדיש את זמנו לטובת ההתנדבות ולא יעסוק בתקופת שנת השירות בכל עיסוק אחר.
32. מתנדב שנת שירות לא יפעל במקום עובד בתקן, אלא כתוספת של דמות בוגרת ומסייעת.
33. חתימה על כתב התחייבות גוף משלח – לשנת שירות והעברתו לאגף הביטחוני חברתי בכל שנה במהלך חודש ינואר כתנאי לקבלת מכסות דח"ג.
34. ועדת הכרה לגופים משלחים לשנת שירות:
35. הרכב הוועדה יהיה כלהלן:
36. ר' האגף הביטחוני חברתי - יו"ר
37. ר' יחידת הנח"ל, ש"ש ומקד"צ- חבר
38. ר' תחום שנת שירות- חבר ומרכז הוועדה
39. ר' החטיבה לגיוס, מסלולים ייחודיים ותורניים – חבר
40. יועמ"ש אגף ביטחוני חברתי- חבר
41. נציג אכ"א - רשות
42. נציג המשרד להשכלה גבוהה/חינוך )הממונה על שנת השירות או מי מטעמו( - רשות
43. תפקידי הוועדה יהיו כלהלן:
44. גוף משלח בתקופת ניסיון – הכרה ושלילה.
45. שלילת דח"ג לגוף משלח לשנת שירות שסיים את תקופת הניסיון.
46. הרכב מחייב לשם קבלת החלטות בוועדה יהיה יו"ר הוועדה ושניים מחבריה.
47. החלטות הוועדה יתקבלו ברוב דעות הנוכחים בישיבת הוועדה. היו הקולות שקולים, יכריע היו"ר.
48. על אף האמור בסעיף 8 ד', החלטה בעניין שלילת דח"ג לגוף משלח כאמור בסעיף 8 ב' תתקבל רק ברוב קולות חברי הוועדה.
49. שיקולי הוועדה לבחינת בקשה להכרה לגוף משלח:
50. שילוב אוכלוסיות ייחודיות.
51. פעילות בפריפריה החברתית והגאוגרפית ליעדים החברתיים ביטחוניים בהתאם לצורכי ההתנדבות בסעיף 36.
52. יכולת הדרכה, הכשרה וליווי חינוכי ומשימתי של מתנדבי שנת השירות.
53. נוהל הכרה בגוף משלח לשנת שירות:
54. גוף המבקש לקבל הכרה להפעלת מתנדבי שנת שירות יגיש בקשה בכתב לר' יחידת הנח"ל ש"ש ומקד"צ אשר יוסמך על-ידי ר' האגף, עד ה-15 באוקטובר בכל שנה, כאשר הבקשה מתייחסת לשנת השירות המתחילה ב-1 לספטמבר בשנה שלאחר מכן.
55. הבקשה תוגש ב-3 עותקים ואליה יצורפו המסמכים הנמצאים ברשימת התיוג בנספח א' להוראה זו.
56. הוועדה תתכנס במהלך חודש דצמבר ותדון רק בבקשות שהונחו לפניה עד ה-15 באוקטובר
57. ר' תחום שנת שירות במשרד הביטחון יוודא כי הבקשה עומדת בדרישות הוראה זו. התקיימו בבקשה דרישות ההוראה, יעביר עותק מהבקשה ונספחיה לכל אחד מחברי הועדה. לא התקיימו בבקשה דרישות ההוראה, ישיב את הבקשה ויציין את הדרוש תיקון או השלמה ע"י התאגיד. הבקשה המתוקנת תוגש ע"י התאגיד עד לתאריך 1 בנובמבר. ככל שהתאגיד לא יגיש בקשה מתוקנת בפרק הזמן האמור, בקשתו לא תעלה לדיון בוועדה..
58. הבקשה תועבר לדיון ולהחלטת הוועדה, הגופים יזומנו להציג את בקשתם בפני הוועדה.
59. תהליכי גיבוש המלצות הוועדה והחלטת המשרד יסוכמו ויעודכנו לא יאוחר מיום ה-30 בדצמבר ובמקרים חריגים לא יאוחר מיום ה-15 בינואר.
60. כל עוד לא ניתן אישורה של הוועדה, על מגיש הבקשה להימנע מכל מצג או התחייבות מצידם כלפי מאן דהו.
61. יובהר כי גם אם מצאה הוועדה כי היוזמה שהציג התאגיד עומדת בקריטריונים, אין בדבר הבטחה כי התאגיד יוכר כגוף משלח לשנת שירות בתקופת ניסיון.
62. גוף משלח למתנדבי שנת שירות בתקופת ניסיון, המעוניין לקבל הכרה כ"גוף משלח מוכר לשנת שירות", יגיש במהלך השנה השנייה לפעילותו בקשה בכתב לר' יחידת הנח"ל, ש"ש ומקד"צ, לא יאוחר מיום ה-1 בינואר באותה השנה. לפי בקשת ר' היחידה, ימסור הגוף המשלח כל מידע רלוונטי נוסף. בקשה זו תועבר לוועדת ההכרה לאישור או לדחייה.
63. במידה והגוף המשלח בתקופת ניסיון לא עמד בקריטריונים בהוראה זו, יוזמן הגוף לוועדה אשר רשאית לתת לו ארכה בת חודש לתיקון הליקויים. אם לא יעמוד הגוף המשלח בתיקון הליקויים, רשאית הוועדה לשלול את הכרתו כגוף משלח בתקופת ניסיון ולא יינתנו לו דחיות גיוס למטרת שנת שירות.
64. אופן חלוקת מכסות הדח"ג לגופים משלחים לש"ש:
65. שנת פעילות ראשונה – 15 מכסות
66. שנת פעילות שנייה – 25 מכסות
67. שנת פעילות שלישית – 35 מכסות
68. משנת הפעילות הרביעית ואילך היקף דחיית הגיוס יקבע במסגרת תכנית ההתפתחות הכללית ועל פי נוהל חלוקת דח"ג באגף.
69. נוהל הפסקת פעילות גוף משלח מוכר, שלילת מתן דחיות גיוס לגוף משלח מוכר:
70. גוף משלח שאינו עומד בקריטריונים ו/או בסעיפי אחריותו, יידרש הגוף המשלח לפעול מידית לתיקון הליקוי.
71. לצורך התיקון תינתן לגוף המשלח ארכה של עד חודש, בהתאם לעניין ולשיקול דעתו של ר' יחידת הנח"ל, ש"ש ומקד"צ.
72. במידה ולא תוקנה ההפרה בפרק הזמן הנקוב, יובא הנושא להחלטת הוועדה. בסמכות הוועדה להחליט כי גוף משלח אינו עומד עוד בקריטריונים המצוינים בסעיפים 6 ו-7 לעיל. הוועדה רשאית לשלול מגוף כאמור את מכסת דחיות הגיוס שקיבל ולהמליץ לשלול את ההכרה בגוף המשלח.
73. במקרה של החלטה על הפסקה או שלילת אישור לפעילות, תינתן האפשרות למלש"ב למצוא חלופה לקליטתו בגוף משלח לשנת שירות אחר עד שבועיים ממועד ההודעה לגוף המשלח.
74. הפסקת פעילות יזומה – גוף משלח המעוניין להפסיק את פעילותו לפרק זמן של עד שנתיים, יגיש עד חודש דצמבר בקשה לר' יחידת הנח"ל, ש"ש ומקד"צ בציון הנימוקים להפסקה.
75. במידה ואושרה הבקשה – ישוב הגוף המשלח לפעול בתום תקופת ההפסקה.
76. הפסיק הגוף המשלח את פעילותו למשך זמן שמעל 2 שנות פעילות, יידרש לשם חידוש פעילותו להגיש בקשה להכרה כגוף משלח לשנת שירות מחדש.
77. פעילויות נוספות:
78. האגף יהיה רשאי ליזום פעילויות ייחודיות ההולמות את תפיסת המדיניות וערכי מפעל שנת השירות.
79. תחולה:
80. הוראה זו חלה על כל הגופים המבקשים לקבל הכרה כגוף משלח לשנת השירות ועל כל הגופים אשר הוכרו בעבר כגופים משלחים לשנת השירות וממשיכים לפעול ככאלו.
81. כל חריגה מהוראה זו מחייבת אישור בכתב מאת ר' האגף הביטחוני חברתי במשרד הביטחון.
82. תוקף הוראה זו החל מיום 1.6.2021.

1. נספחים:
2. רשימת תיוג – אישורים ומסמכים לבקשה להכרה כגוף משלח לשנת שירות בתקופת ניסיון
3. כתב התחייבות לגוף משלח לשנת שירות.

נספח א

רשימת תיוג – אישורים ומסמכים לבקשה להכרה כגוף משלח לשנת שירות בתקופת ניסיון

|  |  |  |
| --- | --- | --- |
| **מס"ד** | **מסמך** | **הערות** |
| 1 | הסבר על העמותה / ארגון ופעילות שנת השירות המתוכננת כולל הצגת תהליכי הגיוס וההכשרה. |  |
| 2 | אישור הכרה כתנועת נוער או ארגון נוער ממשרד החינוך או הצהרה מתאימה על היות התאגיד ארגון העוסק בחינוך וקהילה ומפעיל לפחות 10 סניפים ברחבי הארץ כאשר כל אחד מהם בישוב נפרד ולפחות 2 בצפון ו-2 בדרום ועיקר עיסוקו בפעילות ערכית, חברתית וחינוכית למען הקהילה. |  |
| 3 | רשימת סניפי פעילות ופריסה גאוגרפית |  |
| 4 | תעודת רישום עמותה / רישום התאגיד כדין |  |
|  | תקנון העמותה / תאגיד ובעלי תפקידים |  |
| 5 | ביטוחים על פי כל דין לתקופת שנת השירות / התחייבות להצגת הביטוחים הנדרשים לפני תחילת הפעילות  | יש להציג ביטוח לפני פתיחת שנת הפעילות |
| 6 | אישור ניהול תקין – רשם העמותות |  |
|  | הצהרות: |  |
| 7 | הצהרה כי הארגון אינו מקבל תמורה, תשלום או טובת הנאה כלשהי עבור פעילות מתנדבי שנת השירות . |  |
| 8 | הצהרה כי אין במטרות הגוף או בפעולות כתאגיד שלילת קיומה של מדינת ישראל כמדינה יהודית ודמוקרטית או הסתה לגזענות. |  |
| 9 | הצהרה לגבי אי מניעת הצטרפות חניכים על בסיס  דת, גזע או לאום. |  |
| 10 | עמידה בחוק למניעת העסקה של עברייני מין במוסדות חינוך |  |
| 11 | אי גביית תשלום ממתנדב שנת השירות עבור פעילותו בשנה זו. |  |
| 12 | הצהרה שהנכם גוף שמעודד ומחייב שירות קרבי ומשמעותי בצה"ל. |  |
| 13 | עמידה בכל סעיפי אחריות הגוף המשלח – מתוך הוראת אגף ביטחוני חברתי – הכרה בגוף משלח לשנת שירות (סעיף 7). |  |

נספח ב

**לכבוד**

**האגף הביטחוני חברתי**

**משרד הביטחון,**

**ליאונרדו דה וינצ'י 9 , תל-אביב**

  **כתב התחייבות לארגונים המפעילים שנת שירות בשנת התשפ"ב**

**הואיל** **ו**\_\_\_\_\_\_\_\_\_**\_\_\_\_\_\_\_\_\_\_\_\_ (להלן:** "הארגון"**)** הינו גוף אשר מפעיל מערך התנדבות במסלול שנת שירות**;**

והואיל והארגון מבקש ששר הביטחון יכיר בו לעניין דחיית שירות של מיועדים לשירות ביטחון או יוצאי צבא לפי סעיף 36 **לחוק שירות ביטחון [נוסח משולב], תשמ"ו-1986** (להלן: **"החוק"**), לצרכים הקשורים לתחומי החינוך, ההתיישבות הביטחונית או המשק הלאומי (להלן: **"צרכי ההתנדבות"**);

והואיל והאגף הביטחוני חברתי במשרד הביטחון (להלן: **"האגף"**) הוא הגוף הפועל מטעם שר הביטחון לעניין ההכרה כאמור לעיל;

והואיל והארגון מבקש כי לאור ההכרה בו תוקצה לו מכסה של דחיות שירות לצורך הפעלת מיועדים לשירות ביטחון או יוצאי צבא אשר דחו שירותם (להלן: **"המתנדבים"**) עבור התנדבות בהתאם לצרכי ההתנדבות למשך שנה;

**לפיכך, מתחייב בזאת הארגון כלפי האגף, באמצעות הח"מ, המורשים לחתום בשמו  ולחייבו בחתימתם, כדלקמן:**

**כללי**

1. המבוא לכתב התחייבות זה ונספחיו מהווים חלק בלתי נפרד ממנו.
2. הכותרות בכתב התחייבות זה נתנו לשם הנוחות בלבד ואין להן משמעות בפרשנות כתב ההתחייבות.
3. כתב התחייבות זה מבטל כל מסמך קודם, כתב התחייבות, הבטחה או זיכרון דברים אשר נקשרו בין הצדדים, בכתב או בע"פ, עובר לחתימת כתב התחייבות זה שעניינם נשוא כתב התחייבות זה, למעט אם צורפו כנספח לכתב התחייבות זה.
4. מטרת כתב התחייבות זה הינה קביעת ההסדרים הנוגעים לקבלת אישור להפעלת גוף משלח לשנת שירות.
5. תוקפו של כתב ההתחייבות הינו החל מיום ה-1 בספטמבר בשנה בה נחתם כתב ההתחייבות ועד לסיום ההתנדבות או עד ליום 31 באוגוסט לפי המוקדם מבניהם (להלן: **"תקופת ההתנדבות"**).

**הצהרות והתחייבויות הארגון**

1. הארגון מצהיר ומתחייב בזאת כדלקמן: הארגון הוא תאגיד כחוק, הפועל ללא מטרות רווח. הארגון יצרף אישור התאגדות של התאגיד.
2. ידוע לארגון כי בכוונת האגף להקצות מכסות דחיות שירות לצורך הפעלת מערך מתנדבים בשנת שירות החל מהראשון בחודש ספטמבר בכל שנה.
3. מובהר בזאת כי דחיות השירות יינתנו לאחר חתימת הארגון על כתב התחייבות זה וקבלת אישור בכתב מנציג האגף.
4. הארגון מצהיר כי פעילותו במסגרת שנת השירות עניינה באחד מצרכי ההתנדבות המפורטים בחוק (מחק את המיותר): חינוך, ההתיישבות הביטחונית או המשק הלאומי.
5. לשם בחינת עמידת הארגון באחד מצרכי ההתנדבות, לצורך מתן דח"ג כמפורט בסעיף 9, להלן הנושאים המרכזיים:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. ידוע לארגון כי כל שינוי בצרכי ההתנדבות שהוצגו כאמור לעיל יהא טעון אישור בכתב ומראש של נציג האגף.
2. הארגון מתחייב לעמוד בתנאי הוראת אגף ביטחוני חברתי – "הכרה בגוף משלח לשנת שירות" לאורך כל תקופת ההכרה הניתנת על ידי האגף הביטחוני-חברתי.
3. הארגון מתחייב כי אין במטרותיו או במעשיו שלילת קיומה של מדינת ישראל כמדינה יהודית ודמוקרטית או הסתה לגזענות.
4. הארגון מצהיר כי הוא מעודד גיוס לצה"ל ולשירות משמעותי ערכי וקרבי בצה"ל.
5. הארגון מצהיר כי הוא אינו מונע הצטרפות של מתנדבים על בסיס דת, גזע ולאום.
6. הארגון מצהיר כי היקף ההתנדבות של המתנדבים לא יפחת מ-52 שעות שבועיות.
7. הארגון מתחייב כי הוא אינו מעסיק בשכר והוא אינו גובה תשלום מאת המתנדבים בגין ההתנדבות.
8. הארגון מצהיר כי המתנדבים לא יעבדו בכל עבודה שהיא בשכר בתקופת ההתנדבות.
9. הארגון מצהיר ומתחייב כי אינו מקבל תמורה, תשלום, או טובת הנאה כלשהי בגין ההתנדבות.
10. הארגון מתחייב לקיים תהליכי הכשרה להדרכה בלתי פורמאלית ופעילות חברתית-קהילתית.
11. הארגון מתחייב לדאוג למגורים הולמים, תנאי פעילות ומחייה ראויים ותשלום דמי קיום (דמי כיס שלא יפחתו מ-400 ₪ לחודש, לא כולל הוצאות נסיעה).
12. למען הסר ספק, יובהר, כי אין במתן דחיות השירות על ידי האגף בכדי להוות אישור או תחליף אישור, רישיון או כל היתר מכל סוג שהוא, ככל שאלה נדרשים על פי כל דין, לצורך קיום ההתנדבות.
13. הארגון מצהיר כי ההתנדבות, ההכנה לתקופת ההתנדבות וכן כל פעילות אחרת במהלך תקופת ההתנדבות (להלן: **"הפעילות")** מתקיימת על ידו לאחר קבלת כל האישורים וההיתרים הנדרשים על פי כל דין.
14. הארגון מתחייב כי הפעילות מתואמת עם כל רשות מוסמכת נדרשת או גורם ממשלתי או גורם רלבנטי אחר הנדרש על פי דין.
15. הארגון מתחייב כי ניהול והפעלת הפעילות וכן כל הקשור בכך במישרין ובעקיפין לרבות דיור, כלכלה, בטיחותם וביטחונם של המתנדבים, הינה באחריותו המלאה ולא תוטל על האגף/צה"ל כל חבות או אחריות בקשר לכך.
16. הארגון מתחייב להעמיד מערך ליווי למתנדבים בשנת השירות.
17. הארגון מצהיר כי אין לו ולא תהיינה לו כל טענות או דרישות כלפי האגף/צה"ל, בכל הנוגע לפעילות, לרבות במקרה של תביעות מצד מתנדבים או מי מטעמם או מטעם צד שלישי כלשהו.
18. מבלי לגרוע מכלליות האמור, הארגון מתחייב להחזיק בפוליסת בטוח חוקית ותקפה לתקופת ההתנדבות לפי מיטב שקול דעתו, המבטחת את חניכי שנת השירות וצד ג'. היקף הכיסוי הביטוחי בפוליסה יהיה בגבולות אחריות ראויים ומקובלים.
19. הארגון מצהיר כי יביא לידיעת המתנדבים והוריהם כי הארגון פועל באופן עצמאי ואין באישור צרכי ההתנדבות ומתן דחיות הגיוס על ידי האגף כדי להוות אחריות כלשהי כלפי הארגון או כלפיי המתנדבים או כלפי הוריהם או כלפי כל צד שלישי כלשהו.
20. בנוסף לכל האמור ולמען הסר ספק, מצהיר הארגון כי ככל שתתקיים על ידו פעילות מחוץ לתקופת ההתנדבות, הרי שגם פעילות זו תהיה באחריותו המלאה ובכל מקרה לא תוטל אחריות כלשהי על האגף / צה"ל.

**שונות**

1. כל הוראה מהוראות כתב התחייבות זה אינה באה לגרוע מהוראה אחרת שלו כי אם להוסיף עליה.
2. לא השתמש האגף בזכויות הניתנות לו לפי כתב התחייבות זה במקרה מסוים, לא יראו בכך ויתור על אותן זכויות ולא ילמדו מהתנהגות זו וויתור כלשהו על זכויות או הוראות לפי כתב התחייבות זה.
3. כתובת הצדדים לצורך כתב ההתחייבות:

האגף- משרד הביטחון/ אגף ביטחוני חברתי ליאונרדו דה-וינצ'י 9 ת"א.

הארגון- \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ועל כן באנו על החתום בשם הארגון**

ביום \_\_\_\_\_ לחודש \_\_\_\_\_\_\_\_שנת \_\_\_\_\_\_

כל מורשי החתימה מטעם הארגון:

שם ושם משפחה- \_\_\_\_\_\_\_\_\_ שם ושם משפחה- \_\_\_\_\_\_\_\_\_\_

תפקיד- \_\_\_\_\_\_\_\_\_ תפקיד- \_\_\_\_\_\_\_\_\_\_

חתימה- \_\_\_\_\_\_\_\_\_ חתימה-\_\_\_\_\_\_\_\_\_\_\_

 אישור עו"ד:

 אני הח"מ עו"ד \_\_\_\_\_\_\_\_\_\_\_\_\_\_\_\_\_\_\_ מאשר בזאת כי ה"ה החתומים לעיל

מורשים לחתום ולהתחייב בשם הארגון \_\_\_\_\_\_\_\_\_\_\_

תאריך: \_\_\_\_\_\_\_\_\_\_\_\_\_\_\_\_\_\_           חתימה וחותמת: \_\_\_\_\_\_\_\_\_\_\_\_\_\_\_\_